KOMMISSIONENS FORORDNING (EF) Nr. 2360/95 af 9. oktober 1995 om nedsættelse af basis- og opkøbspriserne for appelsiner og mandariner for produktionsåret 1995/96 som følge af overskridelsen af den for produktionsåret 1994/95 fastsatte interventionstærskel

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1035/72 af 18. maj 1972 om den fælles markedsordning for frugt og grøntsager (1), senest ændret ved Kommissionens forordning (EF) nr. 1363/95 (2), særlig artikel 16b, stk. 4, og

ud fra følgende betragtninger:

Ved Kommissionens forordning (EF) nr. 2431/94 (3) blev interventionstærsklen for appelsiner fastsat til 1 179 900 tons og interventionstærsklen for mandariner til 36 300 tons for produktionsåret 1994/95;

i henhold til henholdsvis artikel 16a, stk. 1, i forordning (EØF) nr. 1035/72 og artikel 2, stk. 1, i Rådets forordning (EØF) nr. 2240/88 af 19. juli 1988 om fastsættelse for så vidt angår ferskner, citroner og appelsiner af gennemførelsesbestemmelserne til artikel 16b i forordning (EØF) nr. 1035/72 af 18. maj 1972 om den fælles markedsordning for frugt og grøntsager (4), senest ændret ved forordning (EØF) nr. 1327/95 (5), er det fastsat, at hvis de interventionsforanstaltninger, der i et givet produktionsår træffes for appelsiner og mandariner, vedrører mængder, der overstiger den interventionstærskel, som er fastsat for disse produkter for det pågældende produktionsår, nedsættes basis- og opkøbspriserne for disse produkter i det følgende produktionsår med 1 % pr. 37 700 tons ud over tærsklerne for appelsiner og med 1 % pr. 3 000 tons ud over tærsklerne for mandariner;

i henhold til artikel 9 i Rådets forordning (EF) nr. 3119/93 af 8. november 1993 om særlige foranstaltninger til fremme af forarbejdning af visse citrusfrugter (6) skal de mængder appelsiner, der leveres til forarbejdning i henhold til nævnte forordning, lægges til de mængder, der leveres til intervention, og mandarinmængderne ligestilles med en mængde, der er omfattet af en interventionsforanstaltning, når det skal fastslås, om den for disse produkter fastsatte garantitærskel er overskredet;

ifølge oplysningerne fra medlemsstaterne omfattede interventionsforanstaltningerne i Fællesskabet for produktionsåret 1994/95 1 553 252 tons appelsiner og 45 151 tons mandariner; Kommissionen kunne således fastslå en overskridelse på 373 352 tons for appelsiner og på 8 851 tons for mandariner;

af ovenstående følger, at basis- og opkøbspriserne for appelsiner for produktionsåret 1995/96, som er fastsat ved Rådets forordning (EF) nr. 1542/95 af 29. juni 1995 om fastsættelse for produktionsåret 1995/96 af basis- og opkøbspriserne for frugt og grøntsager (7), skal nedsættes med 9 % for appelsiner og med 2 % for mandariner;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

Basis- og opkøbspriserne for appelsiner og mandariner for produktionsåret 1995/96, der er fastsat ved forordning (EF) nr. 1542/95, nedsættes med 9 % for appelsiner og med 2 % for mandariner og bliver herefter som anført i bilaget.

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 9. oktober 1995.

På Kommissionens vegne

Franz FISCHLER

Medlem af Kommissionen

(1) EFT nr. L 118 af 20. 5. 1972, s. 1.

(2) EFT nr. L 132 af 16. 6. 1995, s. 8.

(3) EFT nr. L 259 af 7. 10. 1994, s. 14.

(4) EFT nr. L 198 af 26. 7. 1988, s. 9.

(5) EFT nr. L 128 af 13. 6. 1995, s. 8.

(6) EFT nr. L 279 af 12. 11. 1993, s. 17.

(7) EFT nr. L 148 af 30. 6. 1995, s. 23.

BILAG

BASISPRISER OG OPKØBSPRISER

Produktionsåret 1995/96

MANDARINER (1*)

For perioden 16. november 1995 til 29. februar 1996

>TABELPOSITION>

Disse priser vedrører mandariner i kvalitetsklasse I, størrelse 54-69 mm, i emballage.

APPELSINER (2*)

For perioden 1. december 1995 til 31. maj 1996

>TABELPOSITION>

Disse priser vedrører appelsiner af sorterne Moro, Navel, Navellina, Salustiana, Sanguinello og Valencia late, kvalitetsklasse I, størrelse 67-80 mm, i emballage.

(1*) Priserne anført i dette bilag omfatter ikke omkostningerne til den emballage, i hvilken varen præsenteres.